7.		Zakladateľská listina o založení spoločnosti s ručením
			obmedzeným (jeden zakladateľ – spoločník) (§ 105 a nasl. OZ) 
Čl. I
Zakladateľ:
Ing. František Čierny, narodený 25. 5. 1975, r. č.: .........................., trvale bytom Jaseňová ul. č. 12/5, 010 01 Žilina ako jediný spoločník a zakladateľ zakladá podľa ust. § 105 a nasl. Obchodného zákonníka 
spoločnosť s ručením obmedzeným
Čl. II
Obchodné meno
Obchodné meno spoločnosti je: VEREX, spol. s r.o.
Čl. III
Sídlo spoločnosti
Sídlom spoločnosti je Kamenná cesta č. 12, 010 01 Žilina.
Čl. III
Predmet činnosti spoločnosti
Predmetom činnosti spoločnosti je:
–	obchodná činnosť v rozsahu voľných živností,
–	sprostredkovateľská činnosť,
–	administratívne práce,
–	organizovanie školení, kurzov a seminárov,
–	reklamná a propagačná činnosť,
–	prenájom strojov a zariadení,
–	podnikateľské poradenstvo v predmete činností,
–	sprostredkovanie predaja, nákupu a prenájmu nehnuteľností (realitná činnosť),
–	organizovanie kultúrnych, spoločenských a športových podujatí,
–	inžinierske činnosti a súvisiace technické poradenstvo,
–	pohostinská činnosť,
–	ubytovacie služby.
Čl. IV
Základné imanie
Základné imanie spoločnosti je 5 000 € (slovom päťtisíc eur).
Základné imanie spoločnosti je vytvorené peňažným vkladom jediného spoločníka a zakladateľa vo výške 5 000 € (slovom päťtisíc eur). Spoločník sa zaväzuje splatiť svoj vklad základného imania v plnej výške pred zápisom spoločnosti do obchodného registra, čo potvrdzuje čestným prehlásením 
Čl. V
Doba trvania spoločnosti
Spoločnosť sa zakladá na dobu neurčitú. 
Čl. VI
Obchodný podiel
Obchodný podiel predstavuje práva a povinnosti spoločníka a im zodpovedajúcu účasť na spoločnosti. Celý obchodný podiel prináleží spoločníkovi. Spoločník môže svoj obchodný podiel alebo jeho časť previesť písomnou zmluvou na inú osobu. V prípade prevodu obchodného podielu alebo jeho prechodu na dedičov je možné obchodný podiel rozdeliť. Na rozdelenie obchodného podielu je potrebný súhlas valného zhromaždenia. 
Čl. VII
Orgány spoločnosti 
Orgánmi spoločnosti sú:
–	valné zhromaždenie,
–	konateľ.
Valné zhromaždenie je najvyšším orgánom spoločnosti, všetky jeho právomoci zo zákona vykonáva spoločník.
Štatutárnym a výkonným orgánom spoločnosti je konateľ, ktorého menuje valné zhromaždenie. prvým konateľom spoločnosti je Ing. František Čierny, narodený 25. 5. 1975, r. č. .................................., trvale bytom Jaseňová ul. č. 12/5, Žilina. Jeho funkcia vzniká dňom vzniku tejto spoločnosti. 
Za spoločnosť koná v mene spoločnosti samostatne a podpisuje tak, že k obchodnému menu spoločnosti pripojí svoj podpis a funkciu. 
Čl. VIII
Rezervný fond
Spoločnosť vytvorí rezervný fond z čistého zisku vykázaného v riadnej účtovnej uzávierke za rok, v ktorom sa zisk prvý raz vytvorí, a to vo výške najmenej 5 % (slovom päť percent) z čistého zisku, nie však viac ako 10 % (slovom desať percent) základného imania. Tento fond je spoločnosť povinná každoročne dopĺňať o 5 % z čistého zisku vyčísleného v ročnej účtovnej závierke až do dosiahnutia 10 % základného imania. O použití rezervného fondu rozhoduje konateľ. 
Čl. IX
Poskytnutie výhod
Zakladateľ prehlasuje, že osobám, ktoré sa podieľali na založení spoločnosti alebo na činnostiach smerujúcich k nadobudnutiu oprávnení na jej činnosť neboli poskytnuté žiadne osobitné výhody.
Čl. X
Predpokladané náklady
Predpokladané náklady spojené so založením a vznikom sa určujú na sumu 2 000 € (slovom dvetisíc eur). 
Čl. XI
Ostatné práva a povinnosti a právne vzťahy vzniknuté v súvislosti s prevádzkovaním a činnosťou spoločnosti s ručením obmedzeným neobsiahnuté v tejto zakladateľskej listine sa riadia ustanoveniami Obchodného zákonníka č. 513/1991 Zb. v znení neskorších predpisov.
V Žiline 15. 10. 2023
podpis zakladateľa 
úradne overený)
Poznámka
Ak spoločnosť s ručením obmedzeným zakladá jediný zakladateľ, spoločnosť sa zakladá na základe jednostranného právneho úkonu - zakladateľskou listinou. Zakladateľská listina nemusí mať formu notárskej zápisnice o právnom úkone. Platí však, že zakladateľská listina musí obsahovať všetky náležitosti, ktoré sú podmienkou platnosti spoločenskej zmluvy (§ 57 ods. 3 a § 110 ods. 1 Obchodného zákonníka).
Ak v priebehu existencie spoločnosti pristúpi do jednoosobovej spoločnosti ďalší spoločník, je potrebné vykonať zmenu zakladateľskej listiny na spoločenskú zmluvu. Ani táto zmena nemusí mať formu notárskej zápisnice. Ani opačný proces, teda zmena z viacosobovej na jednoosobovú spoločnosť nevyžaduje notársku zápisnicu.